প্রকাশিত : ১০:৪০ ১৯ মার্চ ২০১৯	| আপডেট: ১৫:০৮ ২০ মার্চ ২০১৯
রাজধানীর নর্দ্দায় সুপ্রভাত পরিবহনের একটি বেপরোয়া বাসের চাপায় আবরার আহমেদ চৌধুরী নামে এক বিশ্ববিদ্যালয় ছাত্রের মৃত্যু হয়েছে।
নিহত আবরার আহমেদ চৌধুরী বাংলাদেশ ইউনিভার্সিটি অব প্রফেশনালসের (বিইউপি) শিক্ষার্থী। তার বাবার নাম আরিফ আহমেদ চৌধুরী।
প্রত্যক্ষদর্শীরা জানান, আবরার নামের ওই শিক্ষার্থী তার বিশ্ববিদ্যালয়ের বাসে উঠতে যাচ্ছিলেন। এ সময় গাজীপুরগামী সুপ্রভাত পরিবহনের একটি বাস তাকে চাপা দেয়। পরে তাকে উদ্ধার করে তাৎক্ষণিক কুর্মিটোলা জেনারেল হাসপাতালে নেওয়া হলে কর্তব্যরত চিকিৎসক তাকে মৃত ঘোষণা করেন।
ঢাকা মহানগর পুলিশের (ডিএমপি) গুলশান বিভাগের অতিরিক্ত উপ-কমিশনার আব্দুল আহাদ জানান, ঘাতক বাসটি জব্দ করা হয়েছে। এছাড়া বাসের চালককেও আটক করা হয়েছে। নিহতের লাশ কুর্মিটোলা হাসপাতালেরর মর্গে রাখা হয়েছে বলে জানান পুলিশের এ কর্মকর্তা।